CELEX: 32009R0517
Language: lt
Date: 2009-06-17 00:00:00
Title: 2009 m. birželio 17 d. Komisijos reglamentas (EB) Nr. 517/2009, iš dalies keičiantis Tarybos reglamento (EB) Nr. 43/2009 nuostatas dėl TJTT IIIa zonos EB vandenyse ir TJTT IIa bei IV zonų EB vandenyse sužvejojamo tobinių kiekio apribojimų

18.6.2009   
            
            
               LT
            
            
               Europos Sąjungos oficialusis leidinys
            
            
               L 155/9
            
         
      KOMISIJOS REGLAMENTAS (EB) Nr. 517/2009
   2009 m. birželio 17 d.
   iš dalies keičiantis Tarybos reglamento (EB) Nr. 43/2009 nuostatas dėl TJTT IIIa zonos EB vandenyse ir TJTT IIa bei IV zonų EB vandenyse sužvejojamo tobinių kiekio apribojimų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2009 m. sausio 16 d. Tarybos reglamentą (EB) Nr. 43/2009, kuriuo 2009 metams nustatomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus (1), ypač į jo 5 straipsnio 3 dalį,
   kadangi:
   
               (1)
            
            
               Sužvejojamo tobinių kiekio apribojimai TJTT IIIa zonos EB vandenyse ir TJTT IIa ir IV zonų EB vandenyse laikinai nustatyti Reglamento (EB) Nr. 43/2009 IA priede.
            
         
               (2)
            
            
               Pagal Reglamento (EB) Nr. 43/2009 IID priedo 6 punktą Komisija, remdamasi Tarptautinės jūrų tyrinėjimo tarybos (TJTT, angl. ICES) ir Žuvininkystės mokslo, technikos ir ekonomikos komiteto (ŽMTEK, angl. STEFC) rekomendacijomis, persvarsto 2009 m. bendrą tose zonose leidžiamą sužvejoti tobinių kiekį (BLSK, angl. TAC) ir kvotas.
            
         
               (3)
            
            
               TJTT IIa ir IV zonų BLSK nustatomas pagal Reglamento (EB) Nr. 43/2009 IID priedo 6 punkto antroje pastraipoje nurodytą formulę. Pagal tą formulę BLSK yra 435 000 tonų.
            
         
               (4)
            
            
               Pagal Reglamento (EB) Nr. 43/2009 IID priedo 7 punktą TJTT IIa ir IV zonų BLSK neviršija 400 000 tonų.
            
         
               (5)
            
            
               Tobinės yra Šiaurės jūros išteklis, kuriuo dalijamasi su Norvegija, bet kuris šiuo metu bendrai nevaldomas. Šiame reglamente nustatytos priemonės atitinka konsultacijas su Norvegija, vykdytas pagal 2008 m. gruodžio 10 d. Europos Komisijos ir Norvegijos konsultacijų žuvininkystės klausimais išvadų suderinto protokolo nuostatas. Todėl reikėtų nustatyti, kad bendro TJTT IIa ir IV zonų EB vandenyse leidžiamo sužvejoti kiekio, t. y. 400 000 tonų, Bendrijos dalis yra 90 %.
            
         
               (6)
            
            
               Žuvininkystės mokslo, technikos ir ekonomikos komitetas rekomenduoja 4,23 % padidinti BLSK, kad į jį būtų įtrauktas ir TJTT IIIa zonos EB vandenims nustatytas BLSK.
            
         
               (7)
            
            
               Todėl reikėtų atitinkamai iš dalies pakeisti Reglamento (EB) Nr. 43/2009 IA priedą,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 43/2009 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. birželio 17 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 22, 2009 1 26, p. 1.
   
      PRIEDAS
      Reglamento (EB) Nr. 43/2009 IA priedas, tobinių ištekliams TJTT IIIa zonos EB vandenyse ir TJTT IIa bei IV zonų EB vandenyse skirtas įrašas pakeičiamas taip:
      
         
                     
                                 „Rūšis
                              
                              
                                 :
                              
                              
                                 Tobinės
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 IIIa zonos EB vandenys, IIa ir IV zonų EB vandenys (1)
                                 
                                 SAN/2A3A4.
                              
                           
               
                     Danija
                  
                  
                     327 249 (2)
                     
                  
                  
                     Mokslinėmis rekomendacijomis pagrįstas BLSK.
                     Reglamento (EB) Nr. 847/96 3 straipsnis netaikomas.
                     Reglamento (EB) Nr. 847/96 4 straipsnis netaikomas.
                     Taikoma Reglamento (EB) Nr. 847/96 5 straipsnio 2 dalis.
                  
               
                     Vokietija
                  
                  
                     501 (3)
                     
                  
               
                     Švedija
                  
                  
                     12 017 (4)
                     
                  
               
                     Jungtinė Karalystė
                  
                  
                     7 153 (5)
                     
                  
               
                     EB
                  
                  
                     346 920 (6)
                     
                  
               
                     Norvegija
                  
                  
                     27 500 (7)
                     
                  
               
                     Farerų salos
                  
                  
                     2 500
                  
               
                     BLSK
                  
                  
                     376 920
                  
               
      
         (1)  Išskyrus vandenis, esančius 6 mylių atstumu nuo JK bazinių linijų prie Šetlando, Fero salos ir Fulos.
      
         (2)  Iš kurių ne daugiau nei 311 289 tonas galima sužvejoti IIa ir IV zonų EB vandenyse. Likusį kiekį galima sužvejoti tik TJTT IIIa zonos EB vandenyse (SAN/*03A.).
      
         (3)  Iš kurių ne daugiau nei 476 tonas galima sužvejoti IIa ir IV zonų EB vandenyse. Likusį kiekį galima sužvejoti tik TJTT IIIa zonos EB vandenyse (SAN/*03A.).
      
         (4)  Iš kurių ne daugiau nei 11 431 toną galima sužvejoti IIa ir IV zonų EB vandenyse. Likusį kiekį galima sužvejoti tik TJTT IIIa zonos EB vandenyse (SAN/*03A.).
      
         (5)  Iš kurių ne daugiau nei 6 804 tonas galima sužvejoti IIa ir IV zonų EB vandenyse. Likusį kiekį galima sužvejoti tik TJTT IIIa zonos EB vandenyse (SAN/*03A.).
      
         (6)  Iš kurių ne daugiau nei 330 000 tonų galima sužvejoti IIa ir IV zonų EB vandenyse. Likusį kiekį galima sužvejoti tik TJTT IIIa zonos EB vandenyse (SAN/*03A.).
      
         (7)  Turi būti sužvejota TJTT IV zonoje.“